stanford-oval/wikipedia huggingface dataset:
อ้าวจุ๋น
ครอบครัว

อ้าวจุ๋นมีบุตรชาย 6 คน ได้แก่ หู กว่าง (胡廣), เฮาหุน (胡奮 หู เฟิ่น), เฮาเหลก (胡烈 หู เลี่ย), หู ฉี่ (胡岐) และบุตรชายอีก 2 คนที่ไม่ปรากฏชื่อ
หู กว่างมีตำแหน่งเป็นขุนนางทหารม้ามหาดเล็ก (散騎常侍 ซ่านฉีฉางชื่อ) และเสนาบดีเจ้ากรมมหาดเล็ก (少府 เฉาฝู่) บุตรชายของหู กว่างชื่อ หู สี่ (胡喜) มีตำแหน่งเป็นข้าหลวงมณฑลเลียงจิ๋ว (涼州刺史 เหลียงโจวชื่อฉื่อ) และนายพันป้องกันชนเผ่าเกี๋ยง (護羌校尉 ฮู่เชียงเซี่ยวเว่ย์)
เฮาหุนมีตำแหน่งเป็นขุนพลทหารม้าและรถรบ (車騎將軍 เชอฉีเจียงจฺวิน) ในยุคราชวงศ์จิ้นตะวันตก บุตรสาวของเฮาหุนชื่อหู ฟาง (胡芳) เป็นสนมของจักรพรรดิสุมาเอี๋ยน (จิ้นอู่ตี้)
เฮาเหลกมีตำแหน่งเป็นข้าหลวงมณฑลฉินโจว (秦州刺史 ฉินโจวชื่อฉื่อ) บุตรชายของเฮาเหลกชื่อเฮาเกียน (胡淵 หู เยฺวียน)
หู ฉี่มีตำแหน่งเป็นข้าหลวงมณฑลเป๊งจิ๋ว (并州刺史 ปิงโจวชื่อฉื่อ)
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). สามก๊กจี่ (ซานกั๋วจื้อ).
ฝาน เสฺวียนหลิง (648). พงศาวดารราชวงศ์จิ้น (จิ้นชู).
ซือหม่า กวาง (1084). จือจื้อทงเจี้ยน.
| ด ค กบุคคลสำคัญในวุยก๊ก |
| --- | --- |
จักรพรรดิ:  โจผี  โจยอย  โจฮอง  โจมอ  โจฮวน 
จักรพรรดินี:  เปียนซี  เอียนซี  กุยฮุย  มอซือ  กวยทายเฮา  จักรพรรดินีเจิน  เตียวฮองเฮา  จักรพรรดินีหวาง  จักรพรรดินีเปี้ยน (โจมอ)  จักรพรรดินีเปี้ยน (โจฮวน) 
องค์ชายและราชนิกูลชาย:  โจเจียง  โจสิด  โจฮู  เฉา ก้ง  เฉา ก้าน  เฉา กุ่น  เฉา จฺวิ้น  เฉา จฺวี้  เฉา เจี้ยน  เฉา เปียว  เฉา เม่า (อ๋องแห่งเล่อหลิง)  เฉา ยง  เฉา สฺวิน  เฉา เสีย  เฉา เหยี่ยน  เฉา หรุย  เฉา หลิน (อ๋องแห่งตองไฮ)  เฉา หลิน (อ๋องแห่งไพก๊ก)  เฉา หลี่  เฉา ฮุย 
เจ้าหญิงและราชนิกูลหญิง:  โจเฮา  เฉา เซี่ยน  เฉา หฺวา  หลิว ม่าน  เจ้าหญิงตงเซียง  เจ้าหญิงอานหยาง 
ผู้สำเร็จราชการแผ่นดิน:  โจซอง  สุมาอี้  สุมาสู  สุมาเจียว  สุมาเอี๋ยน 
ขุนนางฝ่ายพลเรือน:  กงซุน หฺว่าง  กว่าน หนิง  กาเซี่ยง  กาอุ้น  โกหยิว  งอก๋ง  งีสง  จงฮิว  จูจ้าน  เจียวเจ้  โจง่าน  โจจุ้น  ชาง ฉือ  ซุนจู  ตังเจี๋ยว  ตังสิม  ตันกุ๋น  ตู้ จี  เตงปิด  เตงเหยียง  เตียวกี๋  เตียวต๋อง  เตียวบ้อ  เตียวอิบ  บู๊ขิวเตี้ยน  ปิดห้วน  เป้า ซฺวิน  เปาต้าน  ลิเตียน  ลิฮอง  เล่าเซียว  เล่าหัว  เลียงกี๋  หลีซิน  หวนแก  หันค่าย  หุยสิว  อองก๋วน  อองเก๋ง  อองซก  อองซิม  อองลอง  อองเหงียบ  อุยก๋วน  เอียวจ๋ง  ฮวนกาย  ฮวนห้อม  ฮัวหิม  ฮูสวน  แฮหัวหุย  แฮหัวฮุย  แฮหัวโฮ  แฮเฮาเหียน  โฮอั๋น 
ขุนนางฝ่ายทหาร:  กองซุนเอี๋ยน  กัว ซิว  กากุ๋ย  กุยห้วย  กุอั๋น  คันห่อง  เคาทู  เค้าอิ๋น  งักจิ้น  งักหลิม  งุยเป๋ง  จงป้า  จงโฮย  จวนตวน  จวนเต๊ก  จิวท่าย  จีนล่ง  จูกัดสู  จูกัดเอี๋ยน  จูเหลง  เจียวปั้น  เจียวอี้  โจจิ๋น  โจเจียง  โจเป๋า  โจหยิน  โจหอง  โจหุ้น  โจอี้  โจฮิว  ซินต๋ำ  ซินเป  ซินหงี  ซิหลง  ซุนเล้  เซงจุย  เซงเจ  ต๋องจู  ตันเกี๋ยน  ต้านท่าย  เตงงาย  เตาอี้  เตียวคับ  เตียวเต๊ก  เตียวเลี้ยว  เตียวอี้  เตียวฮอ  ไต้เหลง  บังเต๊ก  เบ้งตัด  บุนขิม  บุนเพ่ง  บุนเอ๋ง  บุนเฮา  บู๊ขิวเขียม  ปีเอียว  ลิหิม  สุมาปอง  สุมาเล่าจี๋  สุเมา  หมันทอง  หวาง หลิง  อองกี๋  อองซอง  อองสง  อ้าวจุ๋น  อิกิ๋ม  อินต้ายบก  อินเล้  อุยก๋วน  เอียวเก๋า  เอียวฉิว  ฮั่นจ๋ง  เฮ็กเจียว  เฮาหุน  แฮหัวซง  แฮหัวตุ้น  แฮหัวป๋า  แฮหัวหลิม 
สตรีที่มีชื่อเสียงคนอื่น ๆ:  กัว หฺวาย  จาง ชางผู  จาง ชุนหฺวา  เจ้าหญิงฉางชาน  ชุยชื่อ  ซัวเอี๋ยม  ซินเหียนเอ๋ง  เซี่ยโหว ฮุย  ผาง เอ๋อ  เว่ย์ ฮฺวาฉุน  สฺวิน ฉ่าย  สฺวี อี้  หวาง ยฺเหวียนจี  หยาง เยี่ยน  หวาง อี้  หยาง ฮุย-ยฺหวี  แฮฮัวเหลง 
บุคคลที่มีชื่อเสียงคนอื่น ๆ:  กวนลอ  กองซุนสิว  แก่หวน  โจวุนซก  ปีเอี๋ยน  ปู้ตู้เกิน  ม้ากิ้น  ลิวฮู  ลุนติด  ห่อปี  อองเกี๋ยน  เอียวจอ  โอยเอี๋ยน
เก่งกาจ จงใจพระ

| เก่งกาจ จงใจพระ |
| --- | --- |
เกิด: 16 ตุลาคม พ.ศ. 2481 (85 ปี) เก่งกาจ จงใจพระ
คู่สมรส: บุปผา สายชล (อดีต)  มณฑา ใจพระ (ปัจจุบัน)
อาชีพ: นักร้องลูกทุ่ง, ผู้จัดการวงดนตรีลูกทุ่ง, นักจัดรายการวิทยุ, หมอดู, นักแสดง, ผู้กำกับภาพยนตร์
ปีที่แสดง: พ.ศ. 2512-พ.ศ. 2525
ผลงานเด่น: ไอ้แว่น จาก มนต์รักลูกทุ่ง (2513)   ตังกวย แซ่ลี้ จาก 1 ต่อ 7 และ 7 ประจัญบาน (2520)
ThaiFilmDb
เก่งกาจ จงใจพระ หรือ ศรีไพร ใจพระ อดีตดาราภาพยนตร์ ผู้กำกับภาพยนตร์ นักจัดรายการวิทยุ นักร้องเพลงลูกทุ่ง และผู้จัดการวงดนตรีลูกทุ่ง  โดยผลงานการแสดงที่เด่น ๆ ได้แก่ การรับบท ไอ้แว่น เพื่อนรักของ ไอ้คล้าว ในภาพยนตร์เรื่อง มนต์รักลูกทุ่ง ในปี พ.ศ. 2513 โดยแสดงคู่กับมิตร ชัยบัญชา และบุปผา สายชล ที่ต่อมากลายเป็นภรรยาของตนเอง
ประวัติ

เก่งกาจ จงใจพระ เดิมมีชื่อว่า ศรีไพร ใจพระ เกิดเมื่อวันที่ 16 ตุลาคม พ.ศ. 2481 ที่ตำบลศาลเจ้าโรงทอง อำเภอวิเศษชัยชาญ จังหวัดอ่างทอง ในครอบครัวคนไทยเชื้อสายจีน
ต่อมา ได้เปลี่ยนชื่อ และนามสกุล และศึกษาโหราศาสตร์มาตั้งแต่เด็ก จนกลายเป็นหมอดูชื่อดัง โดยมักจะให้คำทำนายเกี่ยวกับสถานการณ์บ้านเมืองตามสื่อมวลชนเป็นระยะ ๆ  โดยเริ่มงานครั้งแรกด้วยการเป็นคอลัมนิสต์โหรการเมืองในหนังสือพิมพ์เดลินิวส์ ในปี พ.ศ. 2518 ปี พ.ศ. 2530 ดำรงตำแหน่งนายกสมาคมศิลปินแห่งประเทศไทย
เคยเป็นพิธีกรในรายการ "นายมั่ง นายคง คนสองยุค" โดยใช้ชื่อว่า "นายคง" ร่วมกับ "นายมั่น" (ประสาน ศิลป์จารุ) ออกอากาศตอนเวลา 12.30 น. ทางสถานี TTV 2
ครอบครัว

ชีวิตครอบครัวมีภรรยามาแล้วทั้งหมด 3 คน มีลูกที่เกิดกับภรรยาทั้ง 3 ทั้งหมด 6 คน โดยภรรยาคนปัจจุบันชื่อ มณฑา จงใจพระ
ผลงานการแสดงภาพยนตร์

ชาติลำชี (2512)
นางกวัก (2512)
ลูกกบ (2512)
มนต์รักลูกทุ่ง (2513) รับบท ไอ้แว่น
เสน่ห์ลูกทุ่ง (2513)
ลูกทุ่งเข้ากรุง (2513)
อยากดัง (2513)
มนต์รักจากใจ (2514)
เพลงรักลูกทุ่ง (2515)
ขวัญใจลูกทุ่ง (2515) รับบท โก๋
หยาดฝน (2515)
อำนาจเงิน (2516)
ส้มตำ (2516)
อัศวิน 19 (2519)
แหกค่ายนรกเดียนเบียนฟู (2520)
มนต์รักแม่น้ำมูล (2520) รับบท พ่อของตะวัน
7 ประจัญบาน (2520) รับบท ตังกวย แซ่ลี้
หนึ่งต่อเจ็ด (2520) รับบท ตังกวย แซ่ลี้
เมืองอลเวง (2520) รับบท พ่อของเขา
ลูกโดด (2521) รับบท เจ็กโอย
ผู้แทนมาแล้ว (2521)
เพลิงตะวันอันตราย (2522)
พ่อหอยโข่ง (2523) รับบท สุสานรถใจดี
จู้ฮุกกรู (2524) รับบท พ่อของสุธิลักษณ์
กะลาสีทีเด็ด (2524)
ถล่มแผนจ้าวโลก (2525)
คุณนายซาอุ (2525)
นะโมโอเค (2557) รับบท หลวงพ่อธีร์
ขุนพันธ์ 2 (2561) รับบท หลวงพ่อ
ผลงานกำกับภาพยนตร์

ขวัญใจลูกทุ่ง (2515)
อำนาจเงิน (2516)
ผู้แทนมาแล้ว (2521)
คุณนายซาอุ (2525)
อำนวยการสร้าง

ขวัญใจลูกทุ่ง (2515)
อำนาจเงิน (2516)
แหล่งข้อมูลอื่น

ชีวประวัติ เก่งกาจ จงใจพระ ที่ ฐานข้อมูลภาพยนตร์ไทย
อาจารย์เก่งกาจ จงใจพระ (โหรพยากรณ์) คือใคร??? เก็บถาวร 2007-11-17 ที่ เวย์แบ็กแมชชีน
'เก่งกาจ จงใจพระ'ทำนาย 7 พรรค ดาวงใครดี-ดวงใครจู๋
ฮึงหลีเต็ง

ฮึ หรือ"ฮึงหลีเต็ง"หรืออาหกของเตียบ่อกี้ ตัวละครในวรรณกรรมดาบมังกรหยก ฮึ เป๋นจ๋าวเหนือ อยู่ใต้แคว้นพุกาม แขวงต้าลือปอ ตำบลลองสอง อยู่ตั่วปู้เดี๋ยว บ่มีเมีย  มีรักในวัยหนุ่มที่ไม่สมหวังกับกีเฮียวพู้ เนื่องด้วยนางมีใจกับเอี้ยเซียวผู้เป็นทูตซ้ายแห่งนิกายเม้งก่า   ดั่งฟ้าลิขิตลูกสาวคนเดียวของนาง(เอี้ยปุ๊กห่วย)ได้มาทำหน้าที่เยียวยาแผลใจและแผลกายของเขาอีกทั้งยังอยู่ครองรักเคียงข้างเขาสืบไป
เตาบู

| เตาบู (โต้ว อู่) |
| --- | --- |
竇武
ข้อมูลส่วนบุคคล
เกิด: ไม่ปรากฏ
เสียชีวิต: ค.ศ. 168
บุตร: โต้ว เหมี่ยว
ชื่อรอง: โหยวผิง (游平)

เตาบู  (เสียชีวิต ค.ศ. 168) หรือชื่อในภาษาจีนกลางว่า โต้ว อู่ (จีน: 竇武) มีชื่อรองว่า  โหยวผิง (游平) เป็นนักการเมืองในยุคราชวงศ์ฮั่น เป็นบัณฑิตลัทธิขงจื๊อ และรับราชการเป็นข้าราชการชั้นผู้น้อยในรัชสมัยพระเจ้าฮวนเต้ กระทั่งบุตรสาวคือโต้ว เหมี่ยวได้เลื่อนขั้นจากการเป็นพระสนมขึ้นเป็นพระมเหสี (ฮองเฮา) เตาบูจึงได้รับการเลื่อนตำแหน่งขึ้นด้วย ในที่สุดเตาบูเป็นได้เป็นหนึ่งในขุนนางชั้นผู้ใหญ่คนสำคัญเมื่อโต้ว เหมี่ยวบุตรสาวขึ้นเป็นพระพันปีหลวง (ไทเฮา) และผู้สำเร็จราชการแทนพระองค์ในพระเจ้าเลนเต้ เตาบูพร้อมด้วยตันผวนพยายามจะลิดรอนอำนาจของขันทีและแต่งตั้งบัณฑิตลัทธิขงจื๊อให้มารับราชการในราชสำนัก แต่ภายหลังแผนที่เตาบูและตันผวนวางไว้ว่าจะกำจัดกลุ่มขันทีที่ทรงอิทธิพลที่สุดได้ถูกล่วงรู้ เตาบูพ่ายแพ้ในการรบกับกลุ่มขันที ท้ายที่สุดเตาบูจึงฆ่าตัวตาย
ดูเพิ่ม

สามก๊ก
ยุคสามก๊ก
จดหมายเหตุสามก๊ก
ตัวละครในสามก๊ก
ตันผวน
สิบขันที
ฮิโรยูกิ มูราโมโตะ

| ฮิโรยูกิ มูราโมโตะ |
| --- | --- |
เกิด: พ.ศ. 2509  ญี่ปุ่น
เสียชีวิต: 10 เมษายน พ.ศ. 2553  กรุงเทพมหานคร, ไทย
สัญชาติ: ญี่ปุ่น
อาชีพ: นักข่าว/ช่างภาพ
องค์การ: สำนักข่าวรอยเตอร์ส
ฮิโรยูกิ มูราโมโตะ (ญี่ปุ่น: 村本博之; โรมาจิ: Muramoto Hiroyuki, พ.ศ. 2509 – 10 เมษายน พ.ศ. 2553) หรือที่เป็นที่รู้จักในชื่อฮิโระ มูราโมโตะ เป็นช่างภาพและผู้สื่อข่าว เคยทำงานให้กับออสเตรเลียนบอร์ดแคสติงคอร์ปอเรชัน (เอบีซี) ในโตเกียว ในปี พ.ศ. 2533s และเป็นผู้สื่อข่าวของสำนักข่าวรอยเตอร์สเป็นเวลานานกว่า 15 ปี
การทำงาน

มูราโมโตะจบการศึกษาจากมหาวิทยาลัยเทมเพิล เขาทำงานให้กับเอ็นบีซี และเอบีซีในเวลาต่อมา หลังจากนั้นเขาเข้าร่วมกับรอยเตอร์สในฐานะช่างภาพสมัครเล่นใน พ.ศ. 2535 และกลายมาเป็นช่างภาพอาชีพใน 3 ปีถัดมา ขณะที่เขาทำงานอยู่กับรอยเตอร์สเขาได้เดินทางไปยังพื้นที่เสี่ยงหลายพื้นที่ ทั้งประเทศเกาหลีเหนือและประเทศฟิลิปปินส์ (ในช่วงที่การเมืองไม่มั่นคง)
นอกจากนี้เขายังได้เข้าร่วมกิจกรรมการกุศลหลายประเภท โดยเขาได้ใช้เวลา 2 วัน ในการเดิน 100 กิโลเมตรบริเวณภูเขาไฟฟูจิ เพื่อนำเงินไปช่วยเหลือคนยากไร้ในทวีปแอฟริกา
การเสียชีวิต

มูราโมโตะถูกยิงเสียชีวิตเมื่อวันที่ 10 เมษายน พ.ศ. 2553 เวลาประมาณ 21.00 น. บริเวณถนนดินสอ หน้าอาคารพรรณี ในระหว่างที่เจ้าหน้าที่ทหารบุกเข้าสลายการชุมนุมของ นปช.แดงทั้งแผ่นดิน บริเวณสะพานผ่านฟ้าลีลาศ ซึ่งมูราโมโตะได้เข้าไปถ่ายภาพเหตุการณ์บริเวณถนนราชดำเนิน ร่างมูราโมโตะถูกส่งไปที่โรงพยาบาลกลางและถูกชันสูตรที่สถาบันนิติเวชวิทยา กรมตำรวจ โดยผลชันสูตรระบุว่าเสียชีวิตจากกระสุนปืนความเร็วสูงที่ทรวงอก ทำลายปอด และหลอดเลือดแดงใหญ่
วันที่ 30 เมษายน 2558 ศาลอาญากรุงเทพใต้มีคำสั่งว่า ไม่ทราบว่าใครเป็นผู้ลงมือกระทำหรือไม่อาจทราบได้ว่ากระสุนปืนที่ยิงถูกมูราโมโตะและผู้ตายอีก 2 คน คือ วสันต์ ภู่ทอง ผู้ร่วมชุมนุม และ ทศชัย เมฆงามฟ้า ผู้ร่วมชุมนุม มีแนววิถีกระสุนปืนมาจากทิศทางใด
ฮิโรอากิ โมริชิมะ

| ข้อมูลส่วนตัว |
| --- | --- | --- | --- |
ชื่อเต็ม:  ฮิโรอากิ โมริชิมะ
วันเกิด:   (1972-04-30) 30 เมษายน ค.ศ. 1972 (52 ปี)
สถานที่เกิด:  ฮิโรชิมะ, ประเทศญี่ปุ่น
ตำแหน่ง:  กองกลาง
สโมสรอาชีพ*
| ปี |  ทีม |  ลงเล่น |  (ประตู) |
| 1991–2008 |  เซเรซโซ โอซากะ |  456 |  (140) |
ทีมชาติ
| 1995–2002 |  ประเทศญี่ปุ่น |  64 |  (12) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ฮิโรอากิ โมริชิมะ (ญี่ปุ่น: 森島 寛晃; โรมาจิ: Morishima Hiroaki) เป็นอดีตนักฟุตบอลชาวญี่ปุ่น ซึ่งเคยทำหน้าที่ร่วมกับฟุตบอลทีมชาติญี่ปุ่น
สถิติอาชีพ

| ทีมชาติญี่ปุ่น> ปี | ทีมชาติญี่ปุ่น> ลงเล่น | ทีมชาติญี่ปุ่น> ประตู |
| --- | --- | --- |
| 1995 | 9 | 0 |
| 1996 | 11 | 2 |
| 1997 | 14 | 5 |
| 1998 | 3 | 0 |
1999: 0
| 2000 | 10 | 3 |
| 2001 | 9 | 1 |
| 2002 | 8 | 1 |
| รวม | 64 | 12 |
แหล่งข้อมูลอื่น

ฮิโรอากิ โมริชิมะ ที่เจลีก (ญี่ปุ่น)
เทกเซล

| เทกเซล |
| --- | --- |
Municipality
Satellite image of the island of Texel and its surroundings
   ธง ตราอาร์ม

พิกัด: 53°04′59″N 4°49′59″E﻿ / ﻿53.083°N 4.833°E﻿ / 53.083; 4.833
ประเทศ: เนเธอร์แลนด์
จังหวัด: จังหวัดนอร์ทฮอลแลนด์
การปกครอง
พื้นที่(2006)
 • ทั้งหมด: 463.28 ตร.กม. (178.87 ตร.ไมล์)
 • พื้นดิน: 161.96 ตร.กม. (62.53 ตร.ไมล์)
 • พื้นน้ำ: 301.32 ตร.กม. (116.34 ตร.ไมล์)
ประชากร (1 January 2007)
 • ทั้งหมด: 13,617 คน
 • ความหนาแน่น: 84 คน/ตร.กม. (220 คน/ตร.ไมล์)
 : Source: CBS, Statline.
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
เว็บไซต์: www.texel.nl
เทกเซล (Texel) เป็นเทศบาลและเกาะในประเทศเนเธอร์แลนด์ นอกฝั่งตอนเหนือของจังหวัดนอร์ทฮอลแลนด์ เป็นเกาะที่ใหญ่ที่สุดและมีประชากรมากที่สุดของหมู่เกาะเวสต์ฟรีเซียนในทะเลแวดเดน (Wadden Sea) ตั้งอยู่ทางตะวันตกสุดของหมู่เกาะ
ฮูโกรนาเฟอร์

ฮูโกรนาเฟอร์ (ยังเป็นที่รู้จักกันในนาม เฮอร์กาโนเฟอร์, ฮารอนโนฟริส, ฮาร์มาคิส, ไฮโกรโนเฟอร์, เฮอร์เวนเนเฟอร์ หรือ ฮอร์เวนเนเฟอร์) เป็นชาวอียิปต์ที่มีต้นกำเนิดของชาวนูเบีย ซึ่งเป็นผู้นำชาวอียิปต์ในการแยกตัวออกจากการปกครองของปโตเลมีที่ 4 ฟิโลพาเตอร์ ในสมัยพระองค์ไม่มีสัญลักษณ์หรืออนุสาวรีย์ในเกี่ยวกับพระองค์ แต่มีพระราชโอรสเป็นองค์ทายาทนามว่า อังค์มาคิส (หรือเรียกอีกอย่างว่า คาออนโนฟริส หรือ อังค์เวนเนเฟอร์) พระองค์ปกครองส่วนใหญ่ของอียิปต์จนกระทั่ง 186 ปีก่อนคริสตกาล และสันนิษฐานว่าพระองค์อาจจะสิ้นพระชนม์ก่อน 197 ปีก่อนคริสตกาล
ฮิโรยูกิ เอบิฮาระ

| ฮิโรยูกิ เอบิฮาระ |
| --- | --- |
เกิด: 26 มีนาคม พ.ศ. 2482
ฮิโรยูกิ เอบิฮาระ (ญี่ปุ่น: 海老原 博幸; โรมาจิ: Ebihara Hiroyuki) เป็นนักมวยสากลชาวญี่ปุ่น เกิดเมื่อ 26 มีนาคม พ.ศ. 2482 สถิติการชก 68 ครั้ง ชนะ 62 (น็อค 33) เสมอ 1 แพ้ 5 เสียชีวิตเมื่อ 20 เมษายน พ.ศ. 2534 จากโรคตับรวมอายุได้ 51 ปี
ประวัติ

เอบิฮาระเริ่มชกมวยสากลอาชีพเมื่อ พ.ศ. 2502 ชกชนะรวด 36 ครั้งจากทั้งหมด 38 ครั้ง มีแค่แพ้คะแนนไฟติง ฮาราดะ และเสมอกับสึโยชิ นากามูระเท่านั้นที่ไม่ชนะ จน พ.ศ. 2506 จึงมีโอกาสได้ชิงแชมป์โลกรุ่นฟลายเวท ชนะน็อก โผน กิ่งเพชร ยกแรกได้ครองแชมป์โลก แต่อีกไม่กี่เดือนต่อมาก็เสียแชมป์คืนให้โผน
หลังจากเสียแชมป์ไป เอบิฮาระกลับมาชกชนะอีกหลายครั้ง รวมทั้งชนะคะแนนเอเฟรน ตอร์เรส 2 ครั้ง ชนะคะแนนสึโยชิ นากามูระ ชนะคะแนน ริค มากราโม และได้ชิงแชมป์โลกรุ่นฟลายเวท WBA อีก 2 ครั้งแต่ไม่สำเร็จ แพ้คะแนน โอราซิโอ เอนริเก อักกาบาโย (อาร์เจนตินา) ทั้งสองครั้ง จนกระทั่ง อักกาบาโยสละตำแหน่งไป เอบิฮาระจึงได้ชิงแชมป์ที่ว่าง ชนะคะแนน โฆเซ เซเบร์ริโน เมื่อ พ.ศ. 2512 แต่เมื่อขึ้นป้องกันแชมป์ครั้งแรกก็แพ้คะแนน เบอร์นาเบ้ วิลลาแคมโป เสียตำแหน่งไปเพราะต้านทานความแข็งแกร่งของวิลลาแคมโปไม่ได้ (ต่อมาวิลลาแคมโปมาเสียแชมป์ให้เบิกฤกษ์ ชาติวันชัย) หลังจากเสียแชมป์ เอบิฮาระจึงแขวนนวมไป
เกียรติประวัติ

แชมป์โลก WBA, WBC เดอะริงและไลนีลรุ่นฟลายเวท (2506 - 2507)
ชิง (WBC ที่ว่าง), 18 ก.ย. 2506 ชนะน็อค โผน กิ่งเพชร ยก 1
เสียแชมป์, 23 ม.ค. 2507 แพ้คะแนน โผน กิ่งเพชร
แชมป์โลก WBA รุ่นฟลายเวท (2512)
ชิง, 30 มี.ค. 2512 ชนะคะแนน ชูแซ เซแบร์ริญู ที่ ญี่ปุ่น
เสียแชมป์, 19 ต.ค. 2512 แพ้คะแนน เบอร์นาเบ้ วิลลาแคมโป ที่ ญี่ปุ่น
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBA, WBC รุ่นฟลายเวท 15 ก.ค. 2509 แพ้คะแนน โอราซิโอ เอนริเก อักกาบาโย ที่ อาร์เจนตินา
ชิงแชมป์โลก WBA รุ่นฟลายเวท 12 ส.ค. 2510 แพ้คะแนน โอราซิโอ เอนริเก อักกาบาโย ที่อาร์เจนตินา
ฮารูกะ โคดามะ

| ฮารูกะ โคดามะ兒玉 遥 |
| --- | --- |
โคดามะเข้าร่วมงานแฟนมีตติ้งในเดือนธันวาคม 2019
ข้อมูลพื้นฐาน
เกิด:  (1996-09-19) 19 กันยายน ค.ศ. 1996 (28 ปี)  จังหวัดมิยะซะกิ, ประเทศญี่ปุ่น
ที่เกิด:  จังหวัดฟุกุโอะกะ, ประเทศญี่ปุ่น
แนวเพลง: เจ-ป็อป
อาชีพ: นักร้อง,นักแสดง,ไอดอล

เว็บไซต์: HKT48 Profile AKB48 Profile
ฮารูกะ โคดามะ (ญี่ปุ่น: 兒玉 遥; โรมาจิ: Kodama Haruka; ทับศัพท์: โคะดะมะ ฮะรุกะ; 19 กันยายน พ.ศ. 2539 - ) เป็นสมาชิกของวงไอดอลญี่ปุ่น HKT48 ทีม H และ AKB48 ทีม K เกิดที่ จังหวัดมิยะซะกิ, ประเทศญี่ปุ่น สังกัด AKS
ประวัติ

พ.ศ. 2554
10 กรกฎาคม, ผ่านการออดิชั่นเข้าเป็นสมาชิกรุ่นที่ 1 ของ HKT48
23 ตุลาคม, ขึ้นแสดงคอนเสิร์ตครั้งแรก ที่ เซย์บุโดม พร้อมกับสมาชิกคนอื่นๆของ HKT48
26 พฤศจิกายน, ขึ้นแสดงที่โรงละครของ HKT48 เป็นครั้งแรก และได้ถูกรับเลือกให้ยืนในตำแหน่งเซ็นเตอร์
พ.ศ. 2555
15 กุมภาพันธ์, ถูกเลือกให้เป็นสมาชิกในเพลง "NEW SHIP" ซึ่งเป็นเพลงรองของซิงเกิล "GIVE ME FIVE!" ของ AKB48 ทำให้เธอเป็นสมาชิก HKT48 ที่ได้มีส่วนร่วม
26 กุมภาพันธ์, HKT48 ได้เข้าร่วม โครงการ "Dareka no Tame ni" (ญี่ปุ่น: 「誰かのために」プロジェクト; โรมาจิ: ดะเระกะ โนะ ทาเมะนิ โปรเจกต์) เป็นครั้งแรกร่วมกับสมาชิก AKB48 อีก 6 คนที่ ที่ ชิโอะงะมะ, จังหวัดมิยะงิ
3 เมษายน, ทีม H ถูกจัดตั้งขึ้นพร้อมด้วยสมาชิก 16 คน และเธอคือ 1 ในนั้น
23 พฤษภาคม, เธอถูกเลือกให้เป็นหนึ่งในสมาชิกเซ็นบัตสึของซิงเกิล Manatsu no Sounds good!  (ญี่ปุ่น: 真夏のSounds good !; โรมาจิ: มะนัตสึ โนะ ซาวด์ส กู้ด!) ของ AKB48
พ.ศ. 2556
28 เมษายน, ในคอนเสิร์ต AKB48 Group Rinji Soukai ~Shirokuro Tsukeyou ja Naika!~ เธอได้ถูกเลือกให้เป็นสมาชิกควบทีมของ ทีม A ของ AKB48  เริ่มดำเนินกิจกรรมในฐานะสมาชิกควบทีมในวันเดียวกัน
9 มิถุนายน, ได้รับอันดับที่ 37 ในการเลือกตั้งครั้งที่ 5 ของ AKB48 (ญี่ปุ่น: AKB48 32ndシングル選抜総選挙; โรมาจิ: เอเคบี48 เธิร์ดตี้เซเคินด์ ซิงเกิล เซ็นบัตสึ โซเซ็งเคียว) อยู่ในกลุ่ม Next Girls
19 มิถุนายน, ขึ้นแสดงร่วมกับทีม A ที่โรงละครของ AKB48 ใน อะกิฮะบะระ, โตเกียว เป็นครั้งแรก
พ.ศ. 2557
24 กุมภาพันธ์, ในงาน AKB48 Group Dai Sokaku Matsuri (ญี่ปุ่น: AKB48グールプ大組閣祭り; โรมาจิ: เอเคบี 48 กรุ๊ป ไดโซกะกุ มัตสึริ) งานสลับทีมครั้งใหญ่ของ AKB48 Group เธอได้ถูกย้ายจากการเป็นสมาชิกควบทีม A เป็น ทีม K แทน
24 เมษายน, เริ่มดำเนินกิจกรรมในฐานะสมาชิกทีม K
7 มิถุนายน, ได้รับอันดับที่ 21 ในการเลือกตั้งครั้งที่ 6 ของ AKB48 (ญี่ปุ่น: AKB48 37thシングル選抜総選挙; โรมาจิ: เอเคบี48 เธิร์ดตี้เซเว่นท์ ซิงเกิล เซ็นบัตสึ โซเซ็งเคียว) อยู่ในกลุ่ม Undergirls
17 มิถุนายน, ออกรายการ Onegai! Ranking (ทางช่อง TV Asahi) ที่ฉายในเวลาเที่ยงคืน (ประเทศญี่ปุ่น) เป็นการออกรายการโทรทัศน์เดี่ยวครั้งแรก  และได้รับอันดับ 1 ในการแข่งขันเพื่อค้นหา ราชินีถ่างขา
4 กันยายน, ได้รับการแต่งตั้งให้เป็นเซ็นเตอร์อีกครั้ง ในซิงเกิลที่ 4 ของ HKT48 เพลง Hikaeme I Love You! (ญี่ปุ่น: 控えめI love you !; โรมาจิ: ฮิคะเอะมะ ไอ เลิว์ฟ ยู!)
พ.ศ. 2558
6 มิถุนายน, ได้รับอันดับที่ 17 ในการเลือกตั้งครั้งที่ 7 ของ AKB48 (ญี่ปุ่น: AKB48 41stシングル選抜総選挙; โรมาจิ: เอเคบี48 โฟร์ตี้เฟิร์ส ซิงเกิล เซ็นบัตสึ โซเซ็งเคียว) ได้เป็นเซ็นเตอร์ของกลุ่ม Undergirls
พ.ศ. 2559
18 มิถุนายน, ได้รับอันดับที่ 9 ในการเลือกตั้งครั้งที่ 8 ของ AKB48 (ญี่ปุ่น: AKB48 45thシングル選抜総選挙; โรมาจิ: เอเคบี48 โฟร์ตี้ฟิฟท์ ซิงเกิล เซ็นบัตสึ โซเซ็งเคียว) อยู่ในกลุ่ม เซ็นบัตสึ ครั้งแรก
27 กรกฎาคม, โฟโต้บุ้คเล่มแรกของเธอ "ล็อก ออน" (ญี่ปุ่น: ロックオン; โรมาจิ: Lock on) วางจำหน่าย
ผลงานเพลง > อัลบั้ม

รายชื่อเพลงต่อไปนี้ คือรายชื่อเพลงที่เธอมีส่วนร่วมด้วยเท่านั้น

อัลบั้ม 1830m
Itsuka Mita Umi no Soko (ญี่ปุ่น: いつか見た海の底; โรมาจิ: อิสึกะ มิตะ อุมิ โนะ โซะโกะ)
Yasashisa no Chizu (ญี่ปุ่น: やさしさの地図; โรมาจิ: ยะซะชิซะ โนะ ชิซึ)
Aozora yo Sabishikunai ka? (ญี่ปุ่น: 青空よ 寂しくないか?; โรมาจิ: อะโอะโซะระ โยะ ซะบิชิกุนะอิ กะ?)
อัลบั้ม Tsugi no Ashiato
10 Krone to Pan (ญี่ปุ่น: 10クローネとパン; โรมาจิ: จู โครน โตะ ปัง)
Kakushin ga Moterumono (ญี่ปุ่น: 確信がもてるもの; โรมาจิ: คะคุชิน กะ โมะเตะรุโมะโนะ)
อัลบั้ม Koko ga Rhodes da, Koko de tobe!
Conveyor
Koko ga Rhodes da, Koko de tobe! (ญี่ปุ่น: ここがロドスだ、ここで跳べ!; โรมาจิ: โคะโคะ กะ โรสด์ ดะ โคะโคะ เดะ โทะเบะ!) - ดับเบิ้ลเซ็นเตอร์ ร่วมกับ อันนะ อิริยะมะ
อัลบั้ม 0 to 1 no Aida
Ai no Shisha (ญี่ปุ่น: 愛の使者; โรมาจิ: อะอิ โนะ ชิชะ)
Rosario
อัลบั้ม Thumbnail
Ao Kusai Rock (ญี่ปุ่น: 青くさいロック; โรมาจิ: อะโอะ คุซะอิ ร็อก)
ผลงานเพลง > ยูนิทในการแสดงที่โรงละคร

ร่วมกับ HKT48
การแสดง ทีม H สเตทที่ 1 - Te wo Tsunaginagara
Glory days
การแสดง ทีม H สเตทพิเศษ - Hakata Legend
Glass no I LOVE YOU (ญี่ปุ่น: ガラスのI LOVE YOU; โรมาจิ: กล๊าส โนะ ไอ เลิว์ฟ ยู)
Seifuku no Bambi (ญี่ปุ่น: 制服のバンビ; โรมาจิ: เซะอิฟุกุ โนะ แบมบี้)
Temodemo Namida (ญี่ปุ่น: てもでもの涙; โรมาจิ: เตะโมะเดะโมะ นะมิดะ) - ขึ้นแสดงแทน นัตสึมิ มัตสึโอกะ
การแสดง ฮิมาวาริกุมิ สเตทที่ 1 - Pajama Drive
Junjou Shugi (ญี่ปุ่น: 純情主義; โรมาจิ: จุนโจ ชูงิ)
การแสดง ทีม H สเตทที่ 2 - Seishun Girls
Blue rose
Fushidachi na Natsu (ญี่ปุ่น: ふしだらな夏; โรมาจิ: ฟุชิดะจิ นะ นัตสึ)
การแสดง ทีม H สเตทที่ 3 - Saishuu Bell ga Naru
Gomenne Jewel (ญี่ปุ่น: ごめんね ジュエル; โรมาจิ: โกะเมนเนะ เจเวล)
การแสดง ฮิมาวาริกุมิ สเตทที่ 2 - Tadaima Renaichuu
Haru ga Kuru Made (ญี่ปุ่น: 春が来るまで; โรมาจิ: ฮะรุ กะ คุรุ มะเดะ)
การแสดง ทีม H สเตทที่ 4 - Theater no Megami
Yokaze no Shiwaza (ญี่ปุ่น: 夜風の仕業; โรมาจิ: โยคะเซะ โนะ ชิวะซะ)
ร่วมกับ AKB48
การแสดง ชิโนดะทีม A - Waiting Stage
Skirt, Hirari (ญี่ปุ่น: スカート、ひらり; โรมาจิ: สเกิร์ท, ฮิระริ) - ขึ้นแสดงแทน คะเรน อิวะตะ
Glass no I LOVE YOU (ญี่ปุ่น: ガラスのI LOVE YOU; โรมาจิ: กล๊าส โนะ ไอ เลิว์ฟ ยู) - ขึ้นแสดงแทน คะเรน อิวะตะ
การแสดง โยโกยามะทีม A - Waiting Stage
Candy
การแสดง ทีม K สเตทที่ 7 - RESET
Kiseki wa Ma ni Awanai (ญี่ปุ่น: 奇跡は間に合わない; โรมาจิ: คิเสะคิ วะ มะ นิ อะวะนะอิ)
การแสดง ทีม K สเตทที่ 8 - Saishuu Bell ga Naru
Oshibe to Meshibe to Yoru no Chouchou (ญี่ปุ่น: おしべとめしべと夜の蝶々; โรมาจิ: โอะชิเบะ โตะ เมะชิเบะ โตะ โยะรุ โนะ โจโจ)
บทความที่เกี่ยวข้อง

AKB48
SKE48
HKT48
แหล่งข้อมูลอื่น

HKT48 OFFICIAL WEB SITE
AKB48公式サイト
HKT48 OFFICIAL BLOG
AKB48 Now on Google+
HKT48 - UNIVERSAL MUSIC JAPAN
ดูเพิ่ม

[[AKB48公式サイト｜メンバー情報｜兒玉 遥 ]
[[兒玉 遥 < プロフィール | HKT48 OFFICAL WEB SITE]
[兒玉遥 - Google+ ]
เกาะราชาน้อย

| ภูมิศาสตร์ |
| --- | --- |
ที่ตั้ง: ช่องแคบมะละกา
พื้นที่: 3.22 ตารางกิโลเมตร (1.24 ตารางไมล์)
การปกครอง
 ไทย
จังหวัด: จังหวัดภูเก็ต
อำเภอ: อำเภอเมืองภูเก็ต
ตำบล: ตำบลราไวย์
ข้อมูลอื่น ๆ
เขตเวลา: UTC+07:00
รหัสไปรษณีย์: 83130
เกาะราชาน้อย หรือ เกาะรายาน้อย เป็นเกาะที่ตั้งอยู่ในตำบลราไวย์ อำเภอเมืองภูเก็ต จังหวัดภูเก็ต มีเกาะราชาใหญ่ตั้งอยู่ทางทิศเหนือราว 10 กิโลเมตร เป็นเกาะที่เกิดจากการทับถมของหินปะการังจึงมีโขดหินมากกว่าหาดทราย เป็นแหล่งดำน้ำลึก มีพื้นที่ 2,011.71 ไร่ หรือ 3.22 ตารางกิโลเมตร ประกอบด้วยอ่าวที่เป็นสถานที่ท่องเที่ยวหลัก 3 อ่าว ได้แก่ อ่าวมารีน่า อ่าวบานานา และอ่าวรังไก่
แนวปะการังพบหนาแน่นทั่วเกาะ ยกเว้นด้านตะวันตกที่มีลักษณะโขดหิน พื้นที่แนวปะการังเนื้อที่ 308.59 ไร่ หรือ 0.493 ตารางกิโลเมตร โดยจะพบปะการังบริเวณที่เป็นอ่าวและพื้นทราย พื้นที่แนวปะการังทั้งหมดประมาณ 309 ไร่ แนวปะการังกว้างประมาณ 100 เมตร และขอบแนวปะการังสิ้นสุดที่ความลึกประมาณ 12 เมตร พบปะการังที่มีชีวิต 17 สกุล ขึ้นปกคลุมพื้นที่เฉลี่ย 36.4% ปะการังตายเฉลี่ย 53.34% ปะการังที่มีชนิดเด่นทั้งในด้านโคโลนีและการปกคลุมพื้นที่ส่วนใหญ่มีรูปทรงเป็นก้อน ได้แก่ ปะการังโขด (Porites lutea) ปะการังสีน้ำเงิน (Heliopora coerulea) ปะการังรังผึ้ง (Goniastrea spp.) ปะการังช่องดาว (Astreopora spp.) และปะการังช่องเล็ก (Montipora spp.) และปะการังลายดอกไม้ (Pavona spp.)
เกาะรัง

| --- | --- |
ปะการังใต้น้ำบริเวณเกาะรัง
ภูมิศาสตร์
ที่ตั้ง: อุทยานแห่งชาติหมู่เกาะช้าง
พื้นที่: 0.004 ตารางกิโลเมตร (0.0015 ตารางไมล์)
การปกครอง
 ไทย
จังหวัด: ตราด
อำเภอ: เกาะกูด
ตำบล: เกาะหมาก
ข้อมูลอื่น ๆ
เขตเวลา: UTC+07:00
เกาะรัง เป็นเกาะในเขตตำบลเกาะหมาก อำเภอเกาะกูด จังหวัดตราด ซึ่งอยู่ในเขตอุทยานแห่งชาติหมู่เกาะช้าง มีขนาดพื้นที่ 0.004 ตารางกิโลเมตร ตั้งอยู่ทางทิศตะวันตกของเกาะหมาก บนเกาะไม่มีที่ราบพอที่คนอยู่อาศัยได้ มีเฉพาะที่ราบหาดเพียงเล็กน้อย บริเวณรอบเกาะรังมีเกาะน้อยใหญ่อยู่หลายเกาะจึงเรียกรวมกันว่า หมู่เกาะรัง เช่นมี เกาะรังใหญ่ เกาะรังเล็ก เกาะกระ เกาะเทียน เกาะทองหลาง เกาะยักษ์เล็ก เกาะยักษ์ใหญ่ เกาะสามพี่น้อง เกาะมะปริง เกาะตุ๊น และเกาะกำปั่น บริเวณหมู่เกาะรังเป็นจุดดำน้ำของนักท่องเที่ยวที่มาเที่ยวเกาะช้าง เกาะหมาก และเกาะกูด
ทางทิศเหนือของเกาะรังเป็นเนินเขาแต่จะเป็นที่ราบบริเวณชายหาด มีทรายละเอียด น้ำใส แนวปะการังที่สมบูรณ์ อีกด้านทางทิศเหนือของเกาะเป็นที่ตั้งของหน่วยพิทักษ์อุทยานแห่งชาติ กช. 5 โดยด้านหน้าของหน่วยฯ เป็นสะพานที่เกิดจากการนำก้อนหินทีละก้อนมาถมลงทะเลจนเกิดเป็นสะพาน เกาะรังเคยเป็นสถานที่กักกันผู้อพยพชาวเวียดนาม สะพานนี้จึงถูกสร้างขึ้นเพื่อใช้สำหรับขนถ่ายสัมภาระของหน่วยกาชาดสากล
ส่วนทางทิศใต้ของเกาะรังมีแหล่งน้ำจืดและก้อนหินรูปไข่ที่มีผิวสัมผัสเรียบ ทั้งนกและค้างคาวใช้เป็นที่อยู่อาศัย นอกจากนั้นยังเป็นแหล่งที่วางไข่ของเต่าทะเลอีกด้วย มีทุ่งนาบนพื้นที่กว่า 500 ไร่ ซึ่งถือว่าเป็นเกาะเดียวในประเทศไทยที่มีการปลูกข้าวบนเกาะ เกาะมีหาดชื่อ หาดศาลเจ้า เป็นชายหาดที่กว้างใหญ่ เป็นทรายที่ขาวละเอียด
เจ้าพระยาทิพากรวงศมหาโกษาธิบดี (ขำ บุนนาค)

| เจ้าพระยาทิพากรวงศมหาโกษาธิบดี (ขำ บุนนาค) |
| --- | --- |


ปลัดกรมพระตำรวจ
ผู้ช่วยปลัดกรมท่า
ผู้สำเร็จราชการในกิจการต่างประเทศ
 
ข้อมูลส่วนบุคคล
เกิด: 1 ตุลาคม พ.ศ. 2356
เสียชีวิต: 12 มิถุนายน พ.ศ. 2413 (56 ปี)
ศาสนา: พุทธ
คู่สมรส: ท่านผู้หญิงหนู ทิพากรวงศ์

เจ้าพระยาทิพากรวงศมหาโกษาธิบดี  นามเดิม ขำ ตระกูลบุนนาค (1 ตุลาคม พ.ศ. 2356 — 12 มิถุนายน พ.ศ. 2413) เป็นขุนนางและนักเขียนชาวไทย
ประวัติ

เจ้าพระยาทิพากรวงศมหาโกษาธิบดีเกิดเมื่อปี 2356 ในตระกูลบุนนาค ซึ่งเป็นตระกูลขุนนางไทยที่ทรงอิทธิพลและมีเชื้อสายเปอร์เซีย บิดาของท่านคือ สมเด็จเจ้าพระยาบรมมหาประยุรวงศ์ (ดิศ บุนนาค) ซึ่งต่อมาดำรงตำแหน่งผู้สำเร็จราชการแทนพระองค์ในพระบาทสมเด็จพระจอมเกล้าเจ้าอยู่หัว และพี่ชายของท่านคือ สมเด็จเจ้าพระยาบรมมหาศรีสุริยวงศ์ (ช่วง บุนนาค) ว่าสมุหพระกลาโหมต่อมาเป็นผู้สำเร็จราชการแทนพระองค์ในพระบาทสมเด็จพระจุลจอมเกล้าเจ้าอยู่หัว
ชีวิตราชการ

เจ้าพระยาทิพากรวงศ์เข้ารับราชการในสมัยพระบาทสมเด็จพระนั่งเกล้าเจ้าอยู่หัวในตำแหน่งขุนนางในกรมท่า หลังจากการสวรรคตของพระบาทสมเด็จพระนั่งเกล้าเจ้าอยู่หัวในปี 2394 ตระกูลบุนนาคก็มีบทบาทสำคัญในการคัดเลือกผู้สืบราชบัลลังก์ การสนับสนุนพระภิกษุเจ้าฟ้ามงกุฎขึ้นสู่ราชบัลลังก์ ทำให้ท่านได้รับตำแหน่งเป็นเสนาบดีกรมท่าในปี 2396 เสนาบดีพระคลังในปี 2398 และตำแหน่งเจ้าพระยารวิวงศ์มหาโกษาธิบดีในปี 2408 (ก่อนจะเปลี่ยนเป็นทิพากรวงศ์)
ผลงาน

หลังจากสุขภาพไม่ดีจนต้องเกษียณอายุราชการในปี 2410 เจ้าพระยาทิพากรวงศ์ก็ใช้เวลาที่เหลือของชีวิตเขียนหนังสือเกี่ยวกับประวัติศาสตร์และศาสนา ในปี 2410 ท่านได้เขียนหนังสือชื่อ หนังสือแสดงกิจจานุกิจ เจ้าพระยาทิพากรวงศ์ได้รับพระบรมราชโองการจากพระบาทสมเด็จพระจุลจอมเกล้าเจ้าอยู่หัวให้เขียนพระราชพงศาวดารของกษัตริย์สี่รัชกาลแรกในราชวงศ์จักรีชื่อ พระราชพงศาวดารกรุงรัตนโกสินทร์ ซึ่งท่านเขียนเสร็จก่อนอสัญกรรมในปี 2413 แม้ว่าพระราชพงศาวดารทั้ง 4 เล่มจะแล้วเสร็จภายในปี 2413 แต่ พระราชพงศาวดารกรุงรัตนโกสินทร์ รัชกาลที่ 3 ก็ไม่ได้รับการตีพิมพ์จนถึงปี 2477 ผลงานทางประวัติศาสตร์ของเจ้าพระยาทิพากรวงศ์ชุดนี้ได้รับการชำระเนื้อหาโดยสมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพ (สำหรับพระราชพงศาวดารกรุงรัตนโกสินทร์รัชกาลที่ 5 นิพนธ์โดยสมเด็จกรมพระยาดำรงราชานุภาพ)
ครอบครัว

ภรรยาของเจ้าพระยาทิพากรวงศมหาโกษาธิบดีคือท่านผู้หญิงหนู บุตรีของเจ้าพระยานครศรีธรรมราช (พัฒน์ ณ นคร) บิดานำถวายพระบาทสมเด็จพระพุทธเลิศหล้านภาลัย ทรงโปรดให้เป็นละครหลวง ถึงรัชสมัยพระบาทสมเด็จพระนั่งเกล้าเจ้าอยู่หัวทรงโปรดให้เป็นเจ้าจอมอยู่งาน และในรัชสมัยพระบาทสมเด็จพระจอมเกล้าเจ้าอยู่หัว ได้พระราชทานให้เป็นภรรยาเจ้าพระยาทิพากรวงศ์มหาโกษาธิบดี
จนถึงรัชสมัยพระบาทสมเด็จพระจุลจอมเกล้าเจ้าอยู่หัว ท่านป่วยเป็นวัณโรค และถึงแก่กรรมในวันที่ 9 พฤศจิกายน พ.ศ. 2413 เวลาเช้า 4 โมงเศษ สิริอายุ 78 ปี พระราชทานหีบทองตามเกียรติยศ
แหล่งข้อมูลอื่น

ชมรมสายสกุลบุนนาค เก็บถาวร 2007-11-12 ที่ เวย์แบ็กแมชชีน